6.9.2022 г.
BG
Официален вестник на Европейския съюз
C 342/21 Вторник, 15 февруари 2022 r.
33. призовава държавите членки да продължат да реформират данъчните органи, да ускорят цифровизацията и да започнат да прилагат стратегически подходи за подкрепа на МСП при спазването на данъчното законодателство, както и да набележат възможности за намаляване на тежестта; призовава държавите членки да извършат надеждни и стабилни реформи по отношение на сложността на данъчните системи, с цел намаляване на бюрокрацията, административната тежест и разходите за привеждане в съответствие; припомня, че европейското сътрудничество по този въпрос и обменът на най-добри практики между данъчните органи носят висока добавена стойност; 34. призовава държавите членки да използват по-добре програмата на ЕС Fiscalis, за да подобрят сътрудничеството между данъчните органи в усилията им за провеждане на реформа; призовава Комисията в тази връзка да създаде програма за обмен за данъчни служители по линия на „Еразъм“, за да насърчи възприемането на най-добрите практики; 35. призовава Комисията да следи и наблюдава новите национални данъчни реформи или мерки, приложени в резултат на пандемията от COVID-19 с цел поддържане на икономиката, и особено мерките, които не са с временен характер; призовава държавите членки да извършат реформи на данъчните системи и да се възползват от възможностите, предлагани от европейските инструменти, които имат за цел да се подкрепи икономическото възстановяване; подчертава, че при тези реформи трябва да се зачита европейската фискална рамка; припомня, че тези реформи следва да се извършват при пълно зачитане на националната компетентност по данъчните въпроси, но подчертава, че силна координация между държавите членки би довела до значителна добавена стойност; 36. подкрепя прилагането на високи стандарти по отношение на зачитането на правата на данъкоплатците, по-специално по отношение на правото на неприкосновеност на личния живот и защитата на данните, и особено правата на физическите лица, във всеки политически и законодателен процес във връзка с данъчното облагане; 37. отбелязва, че при повечето национални процедури за възлагане на обществени поръчки в държавите членки се използва най-ниската цена като единствен критерий за възлагане на обществени поръчки; напомня за призива на Съвета към Комисията да обмисли начини за справяне с нарушаващите ефекти, произтичащи от участието на оференти с дейности в юрисдикции, включени в списъка на ЕС на юрисдикциите, неоказващи съдействие за данъчни цели; приканва Комисията да преразгледа своята стратегия за обществените поръчки в това отношение; Таблица с показатели на ЕС в областта на данъчното облагане 38. отбелязва текущата работа на Комисията по таблицата с показатели на ЕС в областта на данъчното облагане; препоръчва използването на икономически показатели, които позволяват да се идентифицират нарушения на единния пазар, като например равнищата на преките чуждестранни инвестиции, лицензионните възнаграждения и лихвените плащания; подчертава, че този набор от показатели трябва да допринесе за борбата срещу вредната данъчната конкуренция; призовава Комисията надлежно да вземе предвид значителните загуби на публични приходи, предизвикани от националните данъчни политики, които улесняват избягването на данъци; разбира, че този набор от показатели в областта на данъчното облагане трябва да бъде изготвен като инструмент за подпомагане на държавите членки при извършването на надеждни и стабилни реформи в областта на данъчните въпроси; предупреждава, че този набор от показатели не бива да се използва за порицаване на конкретни държави членки, но счита, че той може да насърчи дебата относно необходимите реформи; подкрепя силното сътрудничество с настоящите европейски платформи при изготвянето на този набор от показатели; разбира, че този нов инструмент може да бъде полезен за процеса на европейския семестър и по-специално за специфичните за всяка държава препоръки; o o
o
39. възлага на своя председател да предаде настоящата резолюция на Съвета и на Комисията, както и на правителствата и парламентите на държавите членки.